فأولى الأنشطة ديالو مع الوفود الأجنبية، استقبل اليوم والي جهة العيون عبد السلام بكرات، بقاعة الاجتماعات بمقر الولاية، وفد من رجال الأعمال من جهة اللوار بفرنسا، لي جاو بدعوة من طرف غرفة التجارة والصناعة الفرنسية بالمغرب الوفد الفرنسي تقدماتلو مجموعة من الشروحات، الفرص الإستثمارية لي متوفرة فالمنطقة، والمؤهلات اللي كاينة فجميع المجالات والقطاعات الحيوية منها الصيد البحري والمعادن والطاقة. الوفد الفرنسي عاين، كذلك عبر شريط فيديو على أبرز المشاريع لي تنجزات فجهة العيون ولي فطور الإنجاز، ولي كتمس القطاعات الاجتماعية، وتستهدف بالخصوص الساكنة خصوصا المتعلقة بقطاعات كبرى كالسياحة والموانئ والطاقات المتجددة. وفي ختام هذه الزيارة، دار الوفد الفرنسي جولة ميدانية لميناء المرسى غرب مدينة العيون، وسوق السمك الى جانب وحدتين لصناعة السمك، وزيت ودقيق السردين، وأكدو بلي هاد المشاريع البحرية كتكون عندها عائدات كبيرة، وعبروا على استعدادهم فتوقيع الشركات اللي تكون عندها فائدة على الطرفين. 
فأولى الأنشطة ديالو مع الوفود الأجنبية.. والي العيون استقبل وفد من رجال الأعمال الفرنسيين ودارو شراكات